钦定古今图书集成/方舆汇编/职方典/第1184卷 > 《元修菜》〈并序〉前人
## 钦定古今图书集成/方舆汇编/职方典/第1184卷 > 《元修菜》〈并序〉前人

菜之美者，有吾乡之巢，故人巢元修嗜之，余亦嗜之。元修云：“使孔北海见，当复云‘吾家菜耶’？” 因谓之元修菜。余去乡十有五年，思而不可得。元修适自蜀来，见余于黄，乃作是诗，使归致其子而种之东。

坡之下云

“彼美君家菜，铺田绿茸茸。豆荚圆且小，槐芽细而丰。
种之秋雨馀，擢秀繁霜中。欲花而未萼，一一如青虫。
是时青裙女，采撷何匆匆。蒸之复湘之，香色蔚其饛。
点酒下盐豉，缕橙芼姜葱。那知鸡与豚，但恐放箸空。
春尽苗叶老，耕翻烟雨丛。润随甘泽化，煖作青泥融。
始终不我负，力与粪壤同。我老忘家舍，楚音变儿童。”
此物独妩媚，终年系余胸。君归致其子，囊盛勿函封。
张骞移苜蓿，适用如葵菘。马援载薏苡，罗生等蒿蓬。
悬知东坡下，瘠卤化千锺。长使齐安人，指此说两翁。